ಮಣ್ಣು ಕುಸಿದುಬಿದ್ದು ಓರ್ವ ಕೂಲಿ ಕಾರ್ಮಿಕ ಮೃತ ಬಳ್ಳಾರಿ, ಜ. 07ಹಿ.ಸ:ಹೂವಿನಹಡಗಲಿ ತಾಲೂಕಿನ ಉಪನಾಯಕನಹಳ್ಳಿ ಜಿನುಗು ಕೆರೆಯಲ್ಲಿ ನರೇಗಾದ ಅಡಿಯಲ್ಲಿ ಹೂಳು ತೆಗೆಯುತ್ತಿದ್ದಾಗ ಮಣ್ಣು ಕುಸಿದುಬಿದ್ದು ಓರ್ವ ಕೂಲಿ ಕಾರ್ಮಿಕ ಮೃತಪಟ್ಟ ಘಟನೆ ಗುರುವಾರ ನಡೆದಿದೆ. ಮೃತನು ಈಡಿಗರ ನಿಂಗಪ್ಪ, 38 ವರ್ಷ. ಈತನು ಸಹಕಾರ್ಮಿಕರ ಜೊತೆಯಲ್ಲಿ ಹೂವಿನಹಡಗಲಿ ತಾಲೂಕಿನ ಡಿ.ಜಿ. ಹಳ್ಳಿ ಗ್ರಾಮ ಪಂಚಾಯಿತಿ ವ್ಯಾಪ್ತಿಯ ಉಪನಾಯಕನಹಳ್ಳಿ ಗ್ರಾಮದ ಜಿನುಗು ಕೆರೆಯಲ್ಲಿ ಹೂಳು ತೆಗೆಯಲು ಗುರುವಾರ ಹಾಜರಾಗಿದ್ದರು.ಆದರೆ, ಹೂಳನ್ನು ತೆಗೆಯುತ್ತಿದ್ದಾಗ ಏಕಾಏಕಿ ಮಣ್ಣು ಈತನ ಮೇಲೆ ಕುಸಿದುಬಿದ್ದು ತೀವ್ರವಾಗಿ ಗಾಯಗೊಂಡಿದ್ದನು. ಘಟನೆ ನಡೆದ ಕೂಡಲೇ ಸಹ ಕಾರ್ಮಿಕರು ಈತನನ್ನು ಸರ್ಕಾರಿ ಆಸ್ಪತ್ರೆಗೆ ದಾಖಲಿಸಿದ್ದು, ಚಿಕಿತ್ಸೆ ಫಲ ನೀಡದೇ ಮೃತಪಟ್ಟಿದ್ದಾನೆ ಎಂದು ವೈದ್ಯರು ತಿಳಿಸಿದ್ದಾರೆ. ಮೃತನು ಪತ್ನಿ ರೂಪ 28 ಮತ್ತು ಇಬ್ಬರು ಬಾಲಕಿರು, ಓರ್ವ ಬಾಲಕನನ್ನು ಅಗಲಿದ್ದಾರೆ. ಹೂವಿನಹಡಗಲಿ ಪೊಲೀಸ್ ಠಾಣೆಯಲ್ಲಿ ಪ್ರಕರಣ ದಾಖಲಾಗಿದೆ. ಪೋಸ್ಟ್ಮಾರ್ಟ್ಂ ನಂತರ ಶವವವನ್ನು ಕುಟುಂಬಕ್ಕೆ ಒಪ್ಪಿಸಿದ್ದಾರೆ. ಮೃತರ ಅಂತ್ಯಕ್ರಿಯೆ ಅವರ ಸ್ವಗ್ರಾಮದಲ್ಲಿ ನಡೆಯಲಿದೆ ಎಂದು ಅಧಿಕಾರಿಗಳು ತಿಳಿಸಿದ್ದಾರೆ.